Heldur þingmaðurinn virkilega , að Ísland sé einangrað frá umheiminum og enginn viti hvað er að gerast á landinu ? Enn og einu sinni vekja orð Brynjars Níelssonar furðu . Hvernig getur maður verið uppljóstrari sem greinir frá atvikum sem eru opinber ? Heldur þingmaðurinn virkilega , að Ísland sé einangrað frá umheiminum og enginn viti hvað er að gerast á landinu ? Uppljóstrari er sá sem greinir frá atburðum sem hafa farið leynt og eru almennt brot á lögum . Þess vegna eru Ed Snowden , Chelsea Manning og Jóhannes Stefánsson uppljóstrarar . Þau greindu frá atriðum , sem eingöngu var á fárra vitorði og flokkast undir lögbrot . Litli símamaðurinn var líka uppljóstrari . Ásmundur Friðriksson var ekki að uppljóstra neinu . Hann var að greina frá atriðum sem fjallað hafði verið nokkuð ítarlega um í fjölmiðlum og á þingi . Engin leynd var yfir því að siðnefnd Alþingi hafði talið ummæli Þórhildar Sunnu hafa verið brot á siðareglum Alþingis . Hvernig siðanefndin komst að þeirri niðurstöðu er hins vegar flestu þenkjandi fólki óskiljanlegt , þar sem Ásmundur Friðriksson hafði viðurkennt að hafa gengið of langt í því að krefja Alþingi um endurgreiðslu á aksturkostnaði og ákvað í framhaldi að endurgreiða hluta endurgreiðslunnar .